कोटला जात्रा दा स्थान हा। चौधरी दी हवेली दी इक इक भेठा देवी दा मंदर हा। ए देवी बीते दे समें च भैरों दी पकड़ कशा बचदी-बचांदी इस ग्रां च आई निकली ही। ते उस थार जित्थें अज मंदर बने दा ऐ, देवी ने घड़ी, दौं घड़िआं बसां कीता हा। ते फी खिट्टा पेदी ओ स्यालकोट-जम्मू बिच्चें होंदी प्हाड़िएं च छपन होई गेई ही। हून बी सवेरै, निम्बले अम्बर कदें उत्तर- पच्छम आली भेठा दिखचै तां दूर सामनै डाची दा मन्नह-जनेआ नजरी औंदा ऐ-इयै देवी वैष्णो दा त्रिकुटा पर्बत ऐ।